

**REPUBLIKA HRVATSKA**

**KOPRIVNIČKO - KRIŽEVAČKA ŽUPANIJA**

**OPĆINA KLOŠTAR PODRAVSKI**

**Općinski načelnik**

KLASA:250-01/25-01/01

URBROJ:2137-16-01/01-25-01

Kloštar Podravski, 6. ožujka 2025. godine

Na temelju članka 14. Zakona o zaštiti od požara („Narodne Novine“ broj 92/10, 114/22), Programa aktivnosti u provedbi posebnih mjera zaštite od požara od interesa za Republiku Hrvatsku u 2025. godini (Zaključak, KLASA: 022-03/25-07/38, URBROJ:50301-29/23-25-2, od 27. veljače 2025. godine), i članka 46. Statuta Općine Kloštar Podravski („Službeni glasnik Koprivničko - križevačke županije“ broj 4/21), općinski načelnik Općine Kloštar Podravski, dana 6. ožujka 2025. godine donosi

**P L A N**

**aktivnog uključenja svih subjekata zaštite od požara**

**na području Općine Kloštar Podravski u** **protupožarnoj sezoni u 2025. godini**

**Članak 1.**

Ovim Planom utvrđuju se svi subjekti zaštite od požara na području Općine Kloštar Podravski koji su uključeni u protupožarnu sezonu 2025. godine, odnosno koji su izvršitelji zadataka temeljem Plana operativne provedbe Programa aktivnosti u provedbi posebnih mjera zaštite od požara od interesa za Republiku Hrvatsku u 2025. godini na području Općine Kloštar Podravski, Plana motrenja, čuvanja i ophodnje građevina i površina za koje prijeti opasnost od nastajanja i širenja požara na području Općine Kloštar Podravski u 2025. godini i Plana korištenja teške građevinske mehanizacije za žurnu izradu protupožarnih prosjeka i probijanja protupožarnih putova na području Općine Kloštar Podravski u 2025. godini.

**Članak 2.**

Subjekti zaštite od požara na području Općine Kloštar Podravski uključeni u protupožarnu sezonu 2025. godine su:

* Općina Kloštar Podravski,
* DVD Kloštar Podravski,
* DVD Kozarevac,
* DVD Prugovac,
* Stožer civilne zaštite Općine Kloštar Podravski,
* vlasnici odnosno posjednici privatnih šuma i šumskih površina,
* tvrtke i vlasnici koji posjeduju tešku građevinsku mehanizaciju za žurnu izradu protupožarnih prosjeka i probijanja protupožarnih putova na području Općine,
* pravni subjekti iz Plana motrenja, čuvanja i ophodnje građevina i površina za koje prijeti opasnost od nastajanja i širenja požara,
* Hrvatske šume – UŠP Koprivnica-Šumarija Kloštar Podravski,
* Policijska postaja Đurđevac.

**Članak 3.**

 Subjekti zaštite od požara iz članka 2. ovoga Plana uključeni su u protupožarnu sezonu 2025. godine izvršenjem zadataka iz Planova navedenih u članku 1. ovog Plana.

**Članak 4.**

Ovaj Plan stupa na snagu danom donošenja.

**OPĆINSKI NAČELNIK:**

**Siniša Pavlović**